Kaja Kreitzberg
Kaja Kreitzberg (sündinud 27. aprillil 1972 Rakveres) on eesti balletipedagoog ja endine balletitantsija. Kreitzberg on lõpetanud 1990. aastal Tallinna Koreograafiakooli. Ta on töötanud aastatel 1990–2013 Estonias balletiartistina. 2006. aastast tegutseb Kreitzberg ka balletipedagoogina. Ta on töötanud kuni 2022. aastani Tallinna Balletikooli klassikalise tantsu pedagoogina. Alates 2022. aastast töötab ta Tallinna Muusika- ja Balletikoolis.